Cesta II. triedy 524 (Slovensko)

Cesta II. triedy 524 (II/524) je cesta II. triedy na Slovensku, ktorá spája obec Drženice s Banskou Štiavnicou. Jej celková dĺžka je 31,945 km. Prechádza cez Nitriansky kraj (okres Levice) a Banskobystrický kraj (okres Banská Štiavnica).

 Priebeh 

 Nitriansky kraj 
II/524 sa začína v obci Drženice na križovatke s I/51 a v Drženiciach pokračuje križovatkou s III/1578. Ďalej pokračuje do obce Bátovce, kde sa križuje s III/1551. Nasledujú križovatky s III/1587, s III/1588 v Bohuniciach, III/2532, III/2520, III/2533, III/2534 a III/2535. II/524 následne prechádza do okresu Banská Štiavnica.

 Banskobystrický kraj 
V banskobystrickom kraji sa na II/524 nachádza iba križovatka v Banskej Štiavnici s I/51, kde sa nachádza aj koniec cestnej komunikácie.

Zdroje
 Miestopisný priebeh cestných komunikácií (Slovenská správa ciest)

524